**ZAPISNIK**

**od 30. rujna 2024**.

sa 21. sjednice Općinskog vijeća Općine Gornja Rijeka održane u vijećnici Općine Gornja Rijeka, Gornja Rijeka, Trg Sidonije Rubido Erdödy 3.

Sjednica je sazvana sazivom KLASA: 024-02/24-01/04, URBROJ: 2137-25-24-1 od 25. rujna 2024. godine.

PRISUTNI:

Članovi Općinskog vijeća:

1. Stjepan Borjan, predsjednik,
2. Vesna Nemčić,
3. Valent Šatvar,
4. Mario Antolić,
5. Franjo Šturbek,
6. Dario Nemčić.

ODSUTNI:

1. Tomislav Švogor,
2. Martin Nakani,
3. Jadranko Jambrec.

Ostali prisutni:

1. Darko Fištrović, općinski načelnik Općine Gornja Rijeka,
2. Andreja Bogdan, pročelnica Jedinstvenog upravnog odjela općine Gornja Rijeka, koja vodi zapisnik,
3. Jasmina Žibrin, stručna suradnica za računovodstvene poslove Jedinstvenog upravnog odjela,
4. Dalibor Čakija, viši referent komunalno-poljoprivredni redar Jedinstvenog upravnog odjela,
5. Domagoj Šturbek, predsjednik Vatrogasne zajednice Općine Gornja Rijeka (na 1. točki Dnevnog reda).

Sjednicu je u 19,00 sati otvorio predsjednik Općinskog vijeća Stjepan Borjan.

Prije utvrđivanja Dnevnog reda razmatramo zapisnik s 20. sjednice Općinskog vijeća Općine Gornja Rijeka. Ima li netko primjedbi.

Zapisnik s 20. sjednice Općinskog vijeća Općine Gornja Rijeka usvojen je jednoglasno sa 6 glasova „ZA“.

Predsjednik Općinskog vijeća Općine Gornja Rijeka predložio je slijedeći

**DNEVNI RED**

1. Donošenje Zaključka o usvajanju Izvješća o radu i godišnjeg izvješća o utrošku financijskih sredstava Vatrogasne zajednice Općine Gornja Rijeka za 2023. godinu,
2. Donošenje Zaključka o davanju suglasnosti na prijedlog Polugodišnjeg izvještaja o izvršenju Financijskog plana Općinske knjižnice Sidonije Rubido Erdody za 2024. godinu,
3. Donošenje Polugodišnjeg izvještaja o izvršenju Proračuna Općine Gornja Rijeka za 2024. godinu,
4. Donošenje Odluka o pristupanju Općine Gornja Rijeka inicijativi Sporazuma gradonačelnika za klimu i energiju,
5. Donošenje Odluke o usvajanju Akcijskog plana energetski održivog razvitka i prilagodbe klimatskim promjenama Općine Gornja Rijeka (SECAP),
6. Donošenje Zaključka o usvajanju Izvješća o radu općinskog načelnika Općine Gornja Rijeka za razdoblje od 1. siječnja do 30. lipnja 2024. godine,
7. Donošenje Odluke o usvajanju Izvješća o provedbi plana upravljanja imovinom u vlasništvu Općine Gornja Rijeka za 2023. godinu,
8. Pitanja i prijedlozi.

Nakon toga Općinsko vijeće Općine Gornja Rijeka je jednoglasno s 6 glasova „ZA“ prihvatilo dnevni red.

**Točka 1.**

**Predsjednik:** Pod ovom točkom imamo donošenje Zaključka o usvajanju Izvješća o radu i godišnjeg izvješća o utrošku financijskih sredstava Vatrogasne zajednice Općine Gornja Rijeka za 2023. godinu. Sa nama je predsjednik Vatrogasne zajednice Općine Gornja Rijeka Domagoj Šturbek te ga molim da obrazloži izvješće.

**Domagoj Šturbek:** Financijsko izvješće je izrađeno od strane računovodstva vatrogasne zajednice i predstavljeno je skupštini koja ga je usvojila jednoglasno. Od provedenih aktivnosti istaknuo bih organiziranje škole za vatrogasna zvanja koju su završila 23 nova člana od čega 15 članova vatrogasac I. klase. Predsjedništvo je usvojilo program rada, sva društva su otvorila svoje račune i oni su samostalni. Vatrogasna zajednica doznačuje sredstva za vatrogasnu djelatnost vatrogasnim društvima i oni su samostalni u raspolaganju čime je maknuta odgovornost vatrogasne zajednice za propuste pojedinih vatrogasnih društava. Ako ima pitanja slobodno pitajte.

**Predsjednik:** Otvaram raspravu.

**Mario Antolić:** Nisu svima jednako raspodijeljena sredstva vatrogasne zajednice.

**Domagoj Šturbek:** Gleda se da se svake godine jedno društvo bolje opremi, prije je išlo svima isto i to se nije pokazalo dobro jer se nije mogla nabaviti potrebna oprema.

**Franjo Šturbek:** Da li još postoji Gornja Rijeka?

**Domagoj Šturbek:** U raspodjeli sredstava nije jer ne zadovoljava uvjete za obavljanje vatrogasne djelatnosti. Uduga je jedna stvar, a vatrogasna djelatnost je još jedna stepenica više. Kad se ispune svi uvjeti Gornja Rijeka se može uključiti u rad vatrogasne zajednice.

**Darko Fištrović:** Bio je vatrogasni inspektor u kontroli vatrogasne zajednice no rekao je da će si dati truda da oni koji ne zadovoljavaju i ne poprave se u roku od godine dana da će ih ugasiti.

**Predsjednik:** Ima li još pitanja? Ako nema više pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ZAKLJUČAK**

**o usvajanju Izvješća o radu i godišnjeg izvješća o utrošku financijskih sredstava Vatrogasne zajednice Općine Gornja Rijeka za 2023. godinu**

Zaključak se prilaže ovom zapisniku i čini njegov sastavni dio

**Točka 2.**

**Predsjednik:** Pod ovom točkom imamo donošenje Zaključka o davanju suglasnosti na prijedlog Polugodišnjeg izvještaja o izvršenju Financijskog plana Općinske knjižnice Sidonije Rubido Erdody za 2024. godinu. Za uvodno pojašnjenje bih molio općinskog načelnika.

**Darko Fištrović:** Kao što znate knjižnica je u postupku zatvaranja, nema poslovanja no dok ne dođu konačni papiri od ministarstva još ju moramo voditi kroz naše knjige i raditi izvješća.

**Predsjednik:** Ima li pitanja? Ako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ZAKLJUČAK**

**o davanju suglasnosti na prijedlog Polugodišnjeg izvještaja o izvršenju Financijskog plana Općinske knjižnice Sidonije Rubido Erdody za 2024. godinu**

Zaključak se prilaže ovom zapisniku i čini njegov sastavni dio

**Točka 3.**

**Predsjednik:** Pod ovom točkom imamo donošenje Polugodišnjeg izvještaja o izvršenju Proračuna Općine Gornja Rijeka za 2024. godinu. Za pojašnjenje bih molio općinskog načelnika.

**Darko Fištrović:** U prvoj polovici godine izvršenje proračuna je iznosilo između 32-33% od izvornog plana, to je razdoblje kada se projekti većinom prijavljuju, a realizacija slijedi u drugoj polovici godine. Ako vas zanima konkretno koja stavka pitajte pa ćemo pojasniti.

**Predsjednik:** Otvaram raspravu.

**Mario Antolić:** Zašto je rezultat poslovanja dječjeg vrtića u minusu.

**Jasmina Žibrin:** Rezultat poslovanja se odnosi na čisto poslovanje u prvih šest mjeseci bez prenesenih viškova ili manjkova. Ovdje je njima zadužena plaća na 30.lipnja , a ona za nju su doznačena sredstva i isplaćena je početkom srpnja.

**Predsjednik:** Ima li još pitanja? Kako više nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**POLUGODIŠNJI IZVJEŠTAJ**

**o izvršenju Proračuna Općine Gornja Rijeka za 2024. godinu**

Polugodišnji Izvještaj se prilaže ovom zapisniku i čini njegov sastavni dio

**Točka 4.**

**Predsjednik:** Pod ovom točkom imamo donošenje Odluka o pristupanju Općine Gornja Rijeka inicijativi Sporazuma gradonačelnika za klimu i energiju. Za pojašnjenje bih molio općinskog načelnika.

**Darko Fištrović:** Općina bi trebala pristupiti toj inicijativi jer je to preduvjet za donošenje SECAP-a, a kojeg moramo imati ako se u budućnosti želimo javljati na neke javne natečaje jer bez tih dokumenata nismo prihvatljivi prijavitelji.

**Predsjednik:** Ima li još pitanja? Ako više nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o pristupanju Općine Gornja Rijeka inicijativi**

**Sporazuma gradonačelnika za klimu i energiju**

Odluka se prilaže ovom zapisniku i čini njegov sastavni dio

**Točka 5.**

**Predsjednik:** Pod ovom točkom imamo donošenje Odluke o usvajanju Akcijskog plana energetski održivog razvitka i prilagodbe klimatskim promjenama Općine Gornja Rijeka (SECAP). Za pojašnjenje bih molio općinskog načelnika.

**Darko Fištrović:** Cijeli Akcijski plan ste dobili u materijalima i kako je već rečeno u prethodnoj točki ukoliko nemamo izrađen taj dokument ne možemo se javiti na neke natječaje.

**Vesna Nemčić:** Koliko je koštala izrada ovog plana?

**Andreja Bogdan:** Oko devet tisuća eura, od čega 80% financira Fond za zaštitu okoliša.

**Predsjednik:** Ima li pitanja? Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o usvajanju Akcijskog plana energetski održivog razvitka i prilagodbe klimatskim promjenama Općine Gornja Rijeka (SECAP)**

Odluka se prilaže ovom zapisniku i čini njegov sastavni dio

**Točka 6.**

**Predsjednik:** Pod ovom točkom imamo donošenje Zaključka o usvajanju Izvješća o radu općinskog načelnika Općine Gornja Rijeka za razdoblje od 1. siječnja do 30. lipnja 2024. godine. Za pojašnjenje bih molio općinskog načelnika.

**Darko Fištrović:** Izvješće ste dobili u pisanom obliku, planirani projekti su većinom realizirani.

**Vesna Nemčić:** Koliki je postotak odrađenoga.

**Darko Fištrović:** Svi uglavnom projekti su u završnoj fazi, ceste su gotove, Mali Kalnik se rade, svlačionice se rade, vrtić je u realizaciji. Od Fonda smo dobili i sredstva za edukaciju gospodarenja otpadom.

**Vesna Nemčić:** koliko još fali da vrtić bude gotov.

**Darko Fištrović:** Radovi idu relativno brzo, uporabnu dozvolu moramo imati početkom iduće godine, nakon toga opremanje i dostava izvješća NPO-u. Radovi na održavanju cesta su u tijeku.

**Mario Antolić:** Radove izvodi naše komunalno ili koorerant?

**Darko Fištrović:** Dali su posao kooperantu jer nisu sami to u mogućnosti izvesti.

**Franjo Šturbek:** U kolarcu cesta koja je rađena lani nikad nije završena ispod mojeg imanja. Malčiranje nije odrađeno.

**Dalibor Čakija:** Malčer je opet puknuo i trenutno je na popravku.

**Franjo Šturbek:** Malčiranje nije odrađeno dobro, pola toga nije se prošlo, a gdje je malčer prošao nije dobro odrađeno.

**Mario Antolić:** Izmalčirati će se dobro kad se opet uzme kooperant jer naše poduzeće to nije u stanju izvesti. Naš strojar uokolo priča da on ne može istodobno biti i na stroju i na malčeru.

**Dalibor Čakija:** Zaposlen je novi čovjek koji bi trebao malčirati no oni moraju riješiti svoju organizaciju posla. I direktor ima problema sa strojarem, dogovore jedno no posao se ne odradi kako se dogovore.

**Franjo Šturbek:** Istina je također da se ne može naći strojar koji će obavljati i poslove ukopa, to je jedino Ljubo radio, danas to rijetko tko želi.

Darko Fištrović: Svi znamo da naš strojar nije dobar no trenutno ne možemo naći boljega.

**Predsjednik:** Otvaram raspravu. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ZAKLJUČAK**

**o usvajanju Izvješća o radu općinskog načelnika Općine Gornja Rijeka za razdoblje**

**od 1. siječnja do 30. lipnja 2024. godine**

Zaključak se prilaže ovom zapisniku i čini njegov sastavni dio

**Točka 7.**

**Predsjednik:** Pod ovom točkom imamo donošenje Odluke o usvajanju Izvješća o provedbi plana upravljanja imovinom u vlasništvu Općine Gornja Rijeka za 2023. godinu. Za pojašnjenje bih molio općinskog načelnika.

**Darko Fištrović:** Izvješće ste dobili u materijalima, pitajte ako imate što konkretno.

**Franjo Šturbek:** Da li se nešto poduzimalo vezano uz ambulantu i Čelik.

**Darko Fištrović:** U čeliku posluje forma koja radi stolariju, uredili su prostor, a kako im ide poslovanje ne znam no redoviti su u podmirivanju svojih obveza prema općini.

**Mario Antolić:** Da li imaju zaposlenih ljudi s našeg područja?

**Stjepan Borjan:** Koliko sam ja čuo bilo je, ali su otišli dalje.

**Predsjednik:** Otvaram raspravu. Kako nema pitanja, dajem ovu točku na glasovanje.

Nakon toga Općinsko vijeće Općine Gornja Rijeka je jednoglasno sa 6 glasova „ZA“ donijelo

**ODLUKU**

**o usvajanju Izvješća o provedbi plana upravljanja imovinom u vlasništvu**

**Općine Gornja Rijeka za 2023. godinu**

Odluka se prilaže ovom zapisniku i čini njegov sastavni dio

**Točka 8.**

Darko Fištrović: Informirao bih vas oko vodnih usluga, bili smo na sastanku u Hrvatskih vodama na temu spajanja Vodnih usluga sa Komunalcem Koprivnica. U Zagrebu nam je rečeno da u Hrvatskoj treba biti 41 vodnih isporučitelja. Tema je bila spajanje vodnih sa Koprivnicom i u Hrvatskim vodama nam je rečeno da odluku o spajanju može donijeti i sam gradonačelnik jer ima većinu udjela no grad i okolne opčine su stava da bi to trebalo donijeti svako vijeće. Vodne usluge se ispočetka nisu htjele spojiti, a koji je sad stav grada ne znam. Do 31.12. bi se trebali spojiti da novo poduzeće dobije licencu za vodu, da li će se do tada što izmijeniti ili ne znam.

Ja sam pitao koji su nam argumenti da se mi moramo na što nisu dobro reagirali Vukmirić i gradonačelnik Koprivnice. S koprivničke strane je samo jedan glas, a kod nas je trebalo biti koliko članova toliko glasova no njima sad to ne odgovara i žele glasove prema broju ukupnih udjela u novom poduzeću. Prošli tjedan je bila skupština vodnih i sada se rješavaju ta pitanja, nas su u zagrebu uvjeravali da ako nas ima 10 da imamo ista prava, a sad su iz Koprivnice poslali prijedlog ugovora gdje se nas ništa ni ne pita.

**Franjo Šturbek:** Mi to stalno prolazimo s Križevcima, nama oni tumače kako grad ima većinu u Komunalnom i Vodnima i da oni odlučuju i nas se ne pita, a sada kad je njima to napravila Koprivnica im ne odgovara.

**Darko Fištrović:** Tako je.

**Franjo Šturbek:** U temeljni kapital Križevaca nisu ušle postojeće građevine, a u koprivnički jesu i sada imaju veće udjele. Mi vjerojatno nećemo više imati svoje predstavnike nego će općine između sebe morati birati predstavnike u nadzorne odbore kao mali suvlasnici.

Ja sam u nadzornom odboru Vodnih usluga i neshvatljivo mi je da oni još uvijek nigdje ne evidentiraju vodospreme iz Čanjeva i Gornje Rijeke, to je zahvaćena voda i oni to nigdje ne prikazuju. Gornja Rijeka ima najmanje gubitaka i mogli bi imati jeftiniju vodu.

**Darko Fištrović:** Mislim da će se čekati zadnji rok za to spajanje i da još uvijek grad ne zna.

**Franjo Šturbek:** Grad koristi nas da prikaže da smo mi nezadovoljni, nama je svejedno da li plaćamo vodu u Križevce ili Koprivnicu no gradu nije baš svejedno.

**Franjo Šturbek:** Aglomeracija nas nije dotaknula niti metra, oni na nadzornom odboru nemaju nikakve teme osim grada, okolne općine nitko niti ne spominje niti nemaju nikakvog interesa i sada žele iskoristiti nas da smo mi nezadovoljni. Nama je to tak svejedno.

**Darko Fištrović:** U Hrvatskim vodama su radili neke projekcije i prezentirali nam da ako se spojimo će cijena vode biti tri i nešto eura, a ako ne 5 i nešto. Voda će svakako poskupjeti.

**Darko Fištrović:** U subotu će biti Kestenijada u Kostanjevcu Riječkom i mještani vas sve pozivaju da se odazovete.

**Darko Fištrović:** Sa Komunalnim poduzećem Križevci d.o.o. smo krenuli u pregovore oko obavljanja dimnjačarske službe na našem području. Oni su preuzeči dimnjačarsku službu u Orehovcu i Žabnu pa predlažem da tako bude i ovdje. Potrebno je donijeti izmjene nekih odluka da bi se to moglo provesti. Jednom godišnje će biti obavezno čišćenje dimnjaka.

**Mario Antolić:** U Pofukima nitko ne kosi kanal, kanali su zamuljeni i most se je zamuljio, kad dođu kopati ja ću ostati doma da ne odu opet za pola sata.

**Franjo Šturbek:** Košnje su uništile potoke, kosi se na pola metra i sve ostane u potoku.

**Valent Šatvar:** Veliki su problem dabrovi.

**Stjepan Borjan:** Potoci uopće više nejdu po vodotocima, dabrovi su ga skroz skrenuli.

**Darko Fištrović:** Dabrovi su zaštićeni i ne smijemo ih dirati, a rade velike probleme, to može riješiti Htvatske vode uz suglasnost Ministarstva zaštite prirode, mi ne smijemo.

**Valent Šatvar:** Vodne usluge neka se upozore da im je precrpnu stanicu u Fajerovcu zaraslo trnje.

**Franjo Šturbek:** Gornja Rijeka ima najmanje gubitaka.

**Darko Fištrović:** Prostorni plan je pri kraju i u studenome će biti javna rasprava.

**Franjo Šturbek:** Bilo je rečeno da ćemo prijedlog najprije vidjeti mi.

**Darko Fištrović:** Nacrt će najprije donijeti nama i biti ćete svi pozvani na sastanak.

**Vesna Nemčić:** U kojoj je fazi zemljište kraj čelika?

**Darko Fištrović:** Natječaj za prodaju je raspisan u petak, objavljen je na stranicama, na radiju, da li će se netko javiti ne znam. Ovo zemljište koje smo kupili smo potpisali ugovore i treba ga gruntovno srediti.

**Vesna Nemčić:** Što je s cestom prema Bogačevu.

**Darko Fištrović**: Administarstivna kontrola je provedena no konačnu odluku nismo dobili.

**Andreja Bogdan:** Proračun je u izradi pa ako imate kakve prijedloge dostavite.

**Darko Fištrović:** Zadnje do 15.11. dostavite svoje prijedloge.

**Vesna Nemčić:** Molila bi da se iza Lukačića u Dropkovcu uključi cesta u program održavanja.

**Dalibor Čakija:** Bio sam na terenu s gđom Nemčić i kritične grabe su sanirane.

**Vesna Nemčić:** Sva voda s brijega slijeva na taj put i on je u lošem stanju.

**Mario Antolić:** Odvodnja je svugdje veliki problem, kiše su sve jače.

**Predsjednik:** Ima li još kakvih pitanja? Konstatiram da je današnja sjednica Općinskog vijeća Općine Gornja Rijeka završena.

Završeno u 20,20 sati.

**Zapisničar: Predsjednik:**

Andreja Bogdan Stjepan Borjan